**Ansøgning & CV niveauer – indsatsområde 2.1**

**Indledning**

I EU projektet har vi valgt at opdele elevernes tilgang til **ansøgning & CV** i forhold til deres alder, erfaring med arbejdsmarkedet og deres generelle viden om kontakten til virksomhederne.

Vi har valgt at give eleverne dette emne i tre step (Level I, II og III), idet **ansøgning & CV** kræver en rød tråd for at skabe den rigtige viden og indgang til at søge et job. Den enkelte elevs forberedelse skal have kvalitet og interesse, hvorfor rækkefølgen i måden at søge job på, er af afgørende betydning.

Aalborg Handelsskole har gennem mange års samarbejdet med erhvervslivet erfaret – og lyttet til, hvordan den enkelte elev bedst klædes på til at starte og fuldende jobsøgningen.

Idet **ansøgning & CV** processen er en fortløbende proces, hvor alle skal være med i rette tempo, har vi naturligt opdelt modulerne i forhold til elevernes indlæringsevne.

Nedenstående redegøres der for forskellene i de tre niveauer, og niveauerne skal ses som en progressiv proces.

**Grundmodul 2, niveau 1**

 **Ansøgning & CV** niveau 1 udarbejdet til grundmodul 2

På niveau 1 analysere vi elevernes viden om **ansøgning & CV**. Vi opfanger alles differentierede indgange, og stiller spørgsmål til elevens vidensniveau omkring dette emne.

Dernæst starter vi helt lavpraktisk med spørgsmål om følgende;

* Hvad er en ansøgning, og hvad er et CV?
* Hvorfor en ansøgning, og hvorfor et CV?
* Hvor starter en ansøgning/CV, og hvad er målet?
* Hvad er årsagen til et stillingsopslag?
* Hvordan læser jeg budskabet i et stillingsopslag?
* Hvordan tilpasser jeg ansøgning/CV til stillingsopslaget?
* Der påbegyndes at sammensætte ord i ansøgning/CV, der matcher X-antal stillingsopslag

Alle elevers ansøgninger og CV efterses og godkendes til næste niveau (II), hvor der graves dybere og horisonten foldes bredere ud. Derudover lægges der vægt på enkeltmands undervisning og nøgleord.

**Grundmodul 2, niveau 2**

 **Ansøgning & CV** niveau 2 udarbejdet til grundmodul 2

På niveau 2 går vi et spadestik dybere med hver enkelt elev. Efter dette niveau bør eleven være klar til at sende en **ansøgning og et CV** med en kvalitet, der matcher virksomhedernes efterspørgsel.

Niveau 2 giver eleven den fornødne viden, til selv at kunne nedfælde en god ansøgning og et godt faktuelt CV med udgangspunkt i stillingsopslagets nøgleord.

På niveau 2 gennemgår vi følgende;

* Hvad er dit mål – hvor vil du hen – hvordan matcher din personlighed med stillingsopslaget?
* Hvad er dit mål – hvor vil du hen – hvordan matcher dine drømme med stillingsopslaget?
* Hvilke nøgleord og vendinger skal en ansøgning indeholde, så den vækker interesse?
* Hvordan forstår jeg mine egne ord – refleksion over anvendte værdiord og sammenhænge?
* Hvad forventer virksomheden af min ansøgning – den opfordrede og uopfordrede?
* Hvor finder jeg inspiration og hjælp til at videreudvikle min ansøgning?
* Hvor I ansøgningen, skal jeg vægte mine ord?
* Hvordan ser min ansøgning ud visuelt?
* Hvad skal et CV faktuelt indeholde?
* Hvordan skabes der samhørighed mellem ansøgning og CV?
* Hvor er der faldgruber?
* Hvad er sjusk og uforståelighed i et CV?

Alle får efter niveau 2 enkeltmands-opdækning, og forlader ikke niveau 2 før en konsulent eller underviser har godkendt en fuldgod ansøgning og et up-to-date faktuelt CV.

**Grundmodul 2, niveau 3**

 **Ansøgning & CV** niveau 3 udarbejdet til grundmodul 2 – tillægsmodul 3

På niveau 3 giver vi en personlig mulighed til dem, der ekstraordinært vil sætte sit præg på hele **ansøgning/CV** & samtale processen.

I denne fase tager vi eleven med ud i yderpunkterne af **ansøgning/CV** konceptet, og giver dem fuld indblik i, hvor de selv kan være med til at gå det ekstra skridt.

På niveau 3 gennemgår vi følgende;

* Video gennemgang af **ansøgning/CV**.
* Kompetence match med virksomhedsrepræsentant.
* Planlægning, gennemførelse og opfølgning.
* Grafisk samhørighed med løftet visuelle muligheder.
* Segmentering af virksomheder.
* Samtalens faser og træning.
* Spørgsmål til virksomheden.
* DISC profil og match.
* Digitale redskaber.

**Afslutning**

Vi holder løbende kontakt med alle elever i vores ansøgningscafe, for at sikre, at eleverne er opdateret på arbejdsmarkedets bevægelser – og den tilpasning **ansøgning/CV** skal have, for at nå virksomhederne.

Det har igennem hele DEVTS projektet været vores klare mål, at dele **ansøgning/CV** på arbejdsmarkedsparatheds-området op i tre niveauer for at alle med forskellige personlige baggrunde, har kunne følge med i processen.